ಕೆತ್ತಿ ಕಲುವೆ

ಕನ್ನಡೊಡು ಈ ಪಕ್ಕಿನ್ ಕಂದು ಮಟಪಕ್ಷಿ ಸಾ೦ಬಾರ್ ಕಾಗೆ ಪ೦ದ್ಲಾ ಪನ್ಪೆರ್. ಕಕ್ಕೆದ ಜಾತಿಗ್ ಸೇರ್ದಿನ ಈ ಪಕ್ಕಿ ತುಳುನಾಡೊರ್ಮೆ ತೂಯೆರೆ ತಿಕ್ಕು೦ಡು. ಉಂದೆತ ವೈಜ್ಞಾನಿಕ ಪುದರ್ Dendrocitta vagabunda ಪ೦ಡ್‌ದ್. 
ತೂಯರ
ಬ೦ಜಿದ ಅಡಿ ಕ೦ದು ಮ೦ಜಲ್, ತರೆ ಕಪ್ಪು ಬಣ್ಣ, ರೆ೦ಕೆದ ಕೆಲವು ಭಾಗೊ, ಬಿಲೊದ ಅಡಿ ಬೊಲ್ದು - ಕಪ್ಪು ಬಣ್ಣೊದ ಈ ಪಕ್ಕಿದ ಬೀಲೊ ಕೈಲ್ದ ಕಡೆತ್ತ ಅ೦ಚನೆ ಉದ್ದ ಉ೦ಡು. ಅ೦ಚಾದ್ ನೆಕ್ಕ್ ಕೆಲವು ಕಡೆಟ್ಟ್ ಕೈಲ೦ಗಾನೆ ಪ೦ಡ್‌ದ್ಲಾ ಪನ್ಪೆರ್.http://www.oiseaux-birds.com/card-rufous-treepie.html 
ಪುದರ್‌ತ ವಿಸೆಸೊ
ಬಾಕಿದ ಪಕ್ಕಿಲೆನ ತೆತ್ತಿನ್ ಕ೦ಡ್‌ದ್ ತಿನ್ಪುನಯಿಡ್ಡ್ ನೆಕ್ಕ್ ಕೆತ್ತಿ ಕಲುವೆ ಪನ್ಪಿನ ಪುದರ್‌ ಬತ್ತುಂಡು.

ಇಪ್ಪುನೊ
ಕೆತ್ತಿಕಲುವ ಪಕ್ಕಿದ ಮೂಲೊ ಭಾರತೊದ ಉಪಖಂಡೊ ಬುಕ್ಕೊ ಈಶಾನ್ಯ ಏಷ್ಯೊದ ಪ್ರದೇಸೊ. ಈ ಪಕ್ಕಿ ಬೂಲ್ಪುನವು ಇಂಪಾದ್ ಕೇನುನಕ್ಲೆನ ಗಮನೊ ಒಯ್ಪುಂಡು. ಈ ಪಕ್ಕಿ ಸಾಮಾನ್ಯವಾದ್ ಕುರುಚಲ್ ಕಾಡ್, ಪರ್ಣಪಾತಿ ಕಾಡ್, ಕೃಷಿಭೂಮಿ, ನಗರೊದ ಉದ್ಯಾನವನೊ ಪ್ರದೇಸೊಲೆಡ್ ತೋಜಿದ್ ಬರ್ಪುಂಡು. ಕಕ್ಕೆಲೆ ಕುಟುಮ್ಮೊದ ಕಾರ್ವಿಡೇದಂಚನೆ ಹೊಂದೊಂದಿಪ್ಪುನ ಪಕ್ಕಿ. 
ತೆನಸ್
ಈ ಪಕ್ಕಿ ಸಾಮಾನ್ಯವಾದ್ ಪರ್ಂದ್‌ಲೆನ್ ತಿನ್ಪುಂಡು. ಒರೋರೊ ಪಾತೆ, ಕಪ್ಪೆ, ಪಲ್ಲಿ ಇಂಚಿತಿನ ಮಾಸೊದ ತೆನಸ್‍ನ್ಲಾ ತಿನ್ಪುಂಡು.

 ಉಲ್ಲೇಕೊಲು 

ವರ್ಗೊ:ಪಕ್ಕಿಲು